  Виталий Пронин Андрей Смирнов верамъя, лэсьтӥськон материалъёслы дунъёс ялан будо, соин ик взносъёсты будэтыны дыр вуэмын.Шаерысьтымы трос квартираем коркаосты тупатъянъя программа ужа 2016-тӥ арысен. Мар та дыр ӵоже лэсьтэмын но мае возьмано - эскеризы Кун Кенешлэн Президиумаз.Шаерысьтымы Капитальной ремонтъя фондлэн директорезлэн воштӥсез Андрей Смирнов верамъя, та дыр ӵоже ог 20 сюрс адямиослэсь улон условиоссэс умоятыны луиз. Озьы 554 корка 484 миллион манет тыр тупатъямын-выльдэмын.Миым калыклэсь, гурт поселениослэсь но огазеяськонъёслэсь 565,6 миллион манет тыр взнос бичамын. Туннэ огъя «пуртыын» ог  130 миллион манет утиське. Кун Кенешлэн Тӧроез Владимир Невоструев со уксёез ӝоггес уже кутыны, калыклэсь улон условиоссэ чалякгес тупатыны куриз.Туннэ котькуд квадрат метр понна лифттэк коркан тупатэмын 6 манет но 70 копейка тыр взнос. Лифтэн коркан - 7 манет 30 копейка. Та дунъёс юнматэмын 2014-тӥ арын. Андрей Смирнов верамъя, лэсьтӥськон материалъёслы дунъёс ялан будо, соин ик взносъёсты будэтыны дыр вуэмын. Инфляциез чакласа, со 8 манет 17 копейка луыны кулэ. Та дунэз туэ гужемозь юнматыны кулэ, нош бичаны сое кутскозы 2018-тӥ арын январьысен.Туннэ вань тупатъян ужъёс, элькун юрттытэк,  лэсьтӥсько. Чакламын вал, 10 процентлы бюджетысь софинансирование луоз шуыса. Озьы берло 3 арез лыдэ басьтоно ке, республикалэн казнаысьтыз висъяськыны кулэ ог 300 миллион манет. Тамында уксё вуиз ке, со туж бадӟым юрттэт луоз ёросъёсысь трос квартираем коркаосын тупатъян ужъёсты ортчытъяны. Кылсярысь, 2018-тӥ арозь Гракын капитальной ремонт ортчытон понна кулэ ог 3 миллион манет, нош люкаське 600 сюрс манет гинэ. Тырмымон уксё люкан понна гракъёслы эшшо 4 ар ӵоже возьмано луоз ук. Нош тупатъян ужъёсты туннэ ик ортчытоно, шуэ Андрей Смирнов. Сыӵегес ик югдур Сюмси но Сьӧлта ёросъёсын.Елена Сараматова Туспуктӥз А. Горбунов  